**Հ Ի Մ Ն Ա Վ Ո Ր ՈՒ Մ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ**

 **ՀՈՒՆԻՍԻ 30-Ի N976-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**ՀՀ կառավարության որոշման նախագծի**

ՀՀ կառավարության 30.06.2022թ. «Պետական գույքն օտարելու մասին» N976-Ա որոշման (այսուհետ՝ Որոշում) համաձայն քաղաք Երևան, Կենտրոն, Մոսկովյան փողոց 37, թիվ 37 տարածք հասցեում գտնվող 319.9 քառ. մետր մակերեսով տարածքը, ինչպես նաև շենքի զբաղեցրած, օգտագործման և սպասարկման համար հատկացված 876.95 քառ. մետր մակերեսով հողամասից 320/2626 բաժնային մաս հանդիսացող հողամասը (այսուհետ՝ Գույք) ներկայացվել և օտարվել է աճուրդով։

Աճուրդի հաղթող մասնակցի կողմից սահմանված ժամկետում իրականացվել են բոլոր վճարումները և համապատասխան անդորրագրերը ներկայացվել է ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտե (այսուհետ՝ Կոմիտե) Որոշման 3-րդ կետի 3)-րդ ենթակետով սահմանված մեկամսյա ժամկետում վերջինիս հետ գույքի օտարման պայմանագիր կնքելու համար։

Նշվածի կատարումն ապահովելու նպատակով Կադաստրի կոմիտեից ստացվել է գրանցված իրավունքների և սահմանափակումների վերաբերյալ միասնական տեղեկանք՝ համաձայն որի պարզվել է, որ քաղաք Երևան, Կենտրոն, Մոսկովյան փողոց 37 հասցեում գտնվող բազմաբնակարան բնակելի շենքի սպասարկման և օգտագործման համար հատկացված հողամասի մակերեսը փոփոխվել է 876.95 քառ. մետրից դառնալով 943.75 քառ. մետր, որի արդյունքում ավելացել է օտարման ներկայացված պետական սեփականություն հանդիսացող գույքի բաժնային մաս հանդիսացող հողամասի մակերեսը (ավելացել է 8.2 քառ մետր)։

Վերը նշված փոփոխության արդյունքում փոխվել է նաև իրավունքի պետական գրանցման վկայականը, որով պայմանավորված առաջացել է անհնարինություն Գնորդի հետ սահմանված ժամկետում պայմանագիր կնքելու համար։

Նախագծի ընդունման արդյունքում հնարավորություն կստեղծվի Նախագիծն ուժի մեջ մտնելուց հետո մեկամսյա ժամկետում իրականացնել քաղաք Երևան, Կենտրոն, Մոսկովյան փողոց 37, թիվ 37 տարածք հասցեում գտնվող գույքի օտարման նպատակով, աճուրդի հաղթող մասնակցի (այսուհետ՝ Գնորդ) կողմից իրականացված վճարումներից պետության և համայնքային համապատասխան հաշիվներին արդեն իսկ բաշխված գումարների վերաբաշխում, և Գնորդի հետ կկնքվի համապատասխան օտարման պայմանագիր։

**ՀՀ կառավարության 18.08.2021թ. թիվ 1363-Ա որոշմամբ սահմանվել է ՀՀ կառավարության 2021-2026թթ. ծրագիրը, որի 6.7 կետով հաստատվել է «Պետական գույքի արդյունավետ կառավարում» բաժինը։ Ծրագրի համաձայն սահմանվել է գույքի արդյունավետության և գրավչության բարձրացմանը, միասնական բազայի հաշվառմանը, բնակչության սոցիալ-տնտեսական խնդիրների լուծմանն ուղղված մի շարք կատարման ենթակա միջոցառումներ։ քաղաք Երևան, Կենտրոն, Մոսկովյան փողոց 37, թիվ 37 տարածք հասցեում գտնվող անշարժ գույքի օտարումը բխում է ՀՀ կառավարության 2021-2026թթ. ծրագրի պահանջներից։**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ՀՈՒՆԻՍԻ 30-Ի N976-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ»** ՀՀ կառավարության որոշման նախագծի ընդունման արդյունքում նախատեսվում է Հայաստանի Հանրապետության պետական բյուջե ապահովել լրացուցիչ դրամական մուտք՝ հողամասի ավելացված բաժնային մասի չափով։